30.12.2020
Урыстәылатәи Афедерациа Ахада Владимир Путин Аԥсны Аҳәынҭқарра Ахада Аслан Бжьаниа Ашықәс ҿыци Қьырса ныҳәеи идиныҳәалеит.
Адныҳәаларатә цҳамҭаҟны иҳәоуп:
«Ҳаҭыр зқәу Аслан Гьаргь-иԥа!
Гәык-ԥсыкала ишәыдысныҳәалоит иааиуа Ашықәс ҿыци Қьырса ныҳәа лашеи.
Иҳаҩсуа ашықәс азы аидгылареи астратегиатә усеицуреи шьаҭас измоу Урыстәылеи Аԥсни реизыҟазаашьақәа конструктивла аҿиара иаҿын.
Сгәы иаанагоит, аринахысгьы ҩ-ганктәи аимадарақәа реизырҳарала аусуеицура иацҵахап ҳәа – ҳажәларқәа реизҳазыӷьаразы, арегионалтә шәарҭадареи аҭышәынтәалареи рырӷәӷәаразы.
Ҳаҭыр зқәу Аслан Гьаргь-иԥа, ишәзеиӷьасшьоит агәабзиара, анасыԥ, аихьӡарақәа, Аԥсны жәлар зегьы – аҭынчреи аизҳазыӷьареи».